Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 2214

(2) Az intézményeknek az e címben említett területekre vonatkozó rendelkezések következtében felmerülő igazgatási kiadásai az Európai Közösségek költségvetését terhelik. A Tanács továbbá: – egyhangúlag úgy határozhat, hogy a fenti rendelkezések végrehajtása során felmerülő működési kiadások az Európai Közösségek költségvetését terheljék; ebben az esetben az Európai Közösséget létrehozó szerződésben megállapított költségvetési eljárást kell alkalmazni; vagy – megállapíthatja, hogy az ilyen kiadások – adott esetben később meghatározandó mérték szerint – a tagállamokat terhelik. 2004/60/II. szám K.9. cikk A Bizottság vagy valamely tagállam kezdeményezésére a Tanács egyhangúlag úgy határozhat, hogy a K.1. cikk 1–6. pontjában említett területeken való fellépésre az Európai Közösséget létrehozó szerződés 100c. cikkét kell alkalmazni, és ezzel egyidejűleg meghatározhatja az ezekre vonatkozó szavazási szabályokat. E határozatot a tagállamoknak alkotmányos követelményeiknek megfelelő elfogadásra ajánlja. VII. CÍM ZÁRÓ RENDELKEZÉSEK L. cikk Az Európai Közösséget létrehozó szerződésnek, az Európai Szén- és Acélközösséget létrehozó szerződésnek és az Európai Atomenergia-közösséget létrehozó szerződésnek az Európai Közösségek Bíróságának hatáskörére és az e hatáskör gyakorlására vonatkozó rendelkezéseit e szerződésnek kizárólag a következő rendelkezéseire kell alkalmazni:

Source: https://magyarkozlony.hu/hivatalos-lapok/f4a47c4158b2eb59c5b440f523997426d1c70adc/dokumentumok/f626c1259cf359d27859685440be3f028eb56a15/letoltes